**Ministru kabineta noteikumu projekta “Grozījumi Ministru kabineta 2014. gada 30. septembra noteikumos Nr.587 “Valsts sociālās politikas monitoringa informācijas sistēmas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2014. gada 30. septembra noteikumos Nr.587 “Valsts sociālās politikas monitoringa informācijas sistēmas noteikumi”” (turpmāk – noteikumu projekts) izstrādāts pēc Labklājības ministrijas (turpmāk – LM) iniciatīvas un tā mērķis ir veikt sociālo pakalpojumu attīstībai atbilstošas izmaiņas, Valsts sociālās politikas monitoringa informācijas sistēmas (turpmāk – sistēma SPOLIS) regulējumā iekļaujot jauno, pēc 2017. gada uzsākto sociālās aprūpes un sociālās rehabilitācijas pakalpojumu pārraudzībai, tiem piešķirto valsts budžeta līdzekļu administrēšanai nepieciešamos papildus iekļaujamos datus, kā arī šo datu apstrādes noteikumus un institūciju sadarbības noteikumus. Tāpat noteikumu projekts paredz atsevišķu normu precizēšanu atbilstoši šībrīža situācijai datu apritē sociālo pakalpojumu jomā. Noteikumu projekts stāsies spēkā vispārējā kārtībā pēc tā publicēšanas ”Latvijas Vēstnesī”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz Sociālo pakalpojumu un sociālās palīdzības likuma (turpmāk - SPSPL) 14.panta trešo daļu, lai sistēmā SPOLIS apstrādātu datus atbilstoši šādiem Ministru kabineta noteikumiem:   1. 2017. gada 19. decembra noteikumiem Nr. 766 „Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem” (turpmāk- MK Noteikumi Nr.766); 2. 2017. gada 19. decembra noteikumiem Nr. 780 „Noteikumi par psihosociālās rehabilitācijas pakalpojumu personām ar onkoloģisku slimību un viņu ģimenes locekļiem” (turpmāk- MK Noteikumi Nr.780); 3. 2018. gada 27. marta noteikumiem Nr. 173 „Noteikumi par sociālās atstumtības riskam pakļauto iedzīvotāju grupām un sociālā uzņēmums statusa piešķiršanas, reģistrēšanas un uzraudzības kārtību” (turpmāk- MK Noteikumi Nr.173) ; 4. 2018. gada 26.jūnija noteikumiem Nr. 355 „Ārpusģimenes aprūpes atbalsta centra noteikumi” (turpmāk- MK Noteikumi Nr.355); 5. 2018. gada 18.decembra noteikumiem Nr. 797 „Valsts atbalsta piešķiršanas kārtība pašvaldībām par sociālo pakalpojumu nodrošināšanu personas dzīvesvietā” (turpmāk- MK Noteikumi Nr.797); 6. 2015.gada 11.augusta noteikumiem Nr.467 “Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi” ( turpmāk- MK Noteikumi Nr.467); 7. 2007.gada 4.decembra noteikumiem Nr. 829 “Noteikumi par dienas centru, grupu māju (dzīvokļu) un pusceļa māju izveidošanas un uzturēšanas izdevumu līdzfinansēšanu” (turpmāk - MK Noteikumi Nr.829). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 14.pants nosaka LM uzdevumus izstrādāt politiku sociālās palīdzības un sociālo pakalpojumu jomā, organizēt un koordinēt izstrādātās politikas īstenošanu, organizēt sociālo pakalpojumu sniegšanai piešķirto valsts budžeta līdzekļu administrēšanu, kā arī pārraudzīt likuma īstenošanu un kontrolēt sociālo pakalpojumu sniegšanu regulējošo normatīvo aktu ievērošanu. Minēto uzdevumu izpildes nodrošināšanai šis pats pants nosaka LM uzdevumu veidot un uzturēt sistēmu SPOLIS, kurā no valsts un pašvaldību institūcijām saņemt un apstrādāt to personu datus, kuras pieprasījušas sociālo palīdzību, sociālās aprūpes, sociālās vai profesionālās rehabilitācijas pakalpojumus, tehniskos palīglīdzekļus vai pakalpojumus neatkarīgas dzīves nodrošināšanai, kā arī datus par šo personu pieprasītajiem un tām piešķirtajiem pakalpojumiem un sociālo palīdzību. Sistēmas struktūru, tajā iekļaujamos datus un to apstrādes noteikumus un kārtību, kā arī institūciju sadarbības noteikumus regulē Ministru kabineta 2014. gada 30. septembra noteikumos Nr.587 “Valsts sociālās politikas monitoringa informācijas sistēmas noteikumi” (turpmāk - MK Noteikumi Nr.587).  Attīstoties sociālo pakalpojumu politikai, notiek izmaiņas jau esošo sociālo pakalpojumu organizācijā, kā arī tiek izveidoti jauni, līdz šim nebijuši sociālo pakalpojumu veidi un uzsākta to sniegšana. Tāpat, pilnveidojot dažādu sociālās jomas iestāžu informatīvās sistēmas, paplašinās savstarpējās datu apmaiņas iespējas, ne tikai paātrinot datu apmaiņu un uzlabojot datu kvalitāti (minimizējot cilvēciskās ievades kļūdu ietekmi uz SPOLIS datu kvalitāti, vai atbrīvojot sociālo pakalpojumu pieprasītājus un saņēmējus no pienākuma, mainot piešķirtā pakalpojuma sniedzēju, ik reizi no jauna gādāt un iesniegt gan izziņas, kas apliecina tiesības saņemt konkrēto pakalpojumu, gan jaunajam pakalpojuma sniedzējam pakalpojuma organizācijai nepieciešamās ziņas tajos gadījumos, kad šādu ziņu komplekts ir iepriekšējā pakalpojumu sniedzēja rīcībā), bet arī dodot iespēju sociālo pakalpojumu sniedzēju pārskatu un atskaišu automātiskai izveidošanai sistēmā SPOLIS, izmantojot ievadīto un uzkrāto informāciju. Tas gan samazina sociālo pakalpojumu sniedzējiem administratīvo slogu minēto atskaišu sastādīšanai, gan novērš cilvēcisko kļūdu izraisītās neprecizitātes.  Attīstoties sociālo pakalpojumu politikai un pilnveidojot sociālo pakalpojumu sniegšanu, kā arī izveidojot jaunus atbalsta pasākumus, noteikumu projekts paredz sistēmu SPOLIS papildināt ar vairākām jaunām sadaļām:   1. valsts sociālās aprūpes centru un institūciju, kas sniedz valsts finansētu ilgstošas sociālās aprūpes un sociālās rehabilitācijas pakalpojumu uz līguma pamata (turpmāk – VSAC un līgumorganizācijas), reģistrs; 2. valsts finansētu ārpusģimenes aprūpes atbalsta centru pakalpojumu uzskaite; 3. sociālo uzņēmumu reģistrs.   VSAC un līgumorganizāciju reģistra vajadzībām noteikumu projekts paredz MK Noteikumus Nr.587 papildināt ar 15.1 punktu, iekļaujot informāciju par VSAC un līgumorganizāciju nosaukumu, atrašanās vietu un pakalpojumu saņēmēju grupu, kā arī- attiecīgi valsts finansēto vietu skaitu, klientu skaitu un pieejamo brīvo valsts budžeta finansēto vietu skaitu katrā institūcijā.  Sadaļas „Valsts finansētu ārpusģimenes aprūpes atbalsta centru pakalpojumi” vajadzībām noteikumu projekts paredz MK Noteikumus Nr.587 papildināt ar 15.2 punktu, iekļaujot ziņas par atbalsta centru un LM pieņemtajiem lēmumiem attiecībā uz atbalsta centra statusu, katra atbalsta centra pakalpojumu saņēmējiem un atbalsta saņēmēju ģimenēs ievietotiem bērniem, kā arī ziņas par atbalsta saņēmējiem sniegtajiem pakalpojumiem.  Saskaņā ar MK Noteikumu Nr.355 8. punktu LM pieņem lēmumu par atbalsta centra statusa piešķiršanu vai par atteikumu piešķirt atbalsta centra statusu, un, atbilstoši šo noteikumu 11.punktam, nodrošina informācijas uzkrāšanu informācijas sistēmā par tiem komersantiem, biedrībām vai nodibinājumiem, kuriem piešķirts vai atņemts atbalsta centra statuss. Minētajam mērķim noteikumu projekts paredz MK Noteikumus Nr.587 papildināt ar 15.21. un 15.22. apakšpunktu iekļaujot ziņas par atbalsta centru (dibinātājs, reģistrācijas numurs, juridiskā adrese un darbības vietas adrese, kontaktinformācija) un par LM pieņemtajiem lēmumiem attiecībā uz atbalsta centra statusu (lēmuma veids, datums, numurs, apstrīdēšana, spēkā stāšanas datums) un informāciju par veiktajām pārbaudēm (datums, akta numurs, pārbaudes veicējs.  MK Noteikumi Nr.355 un Ministru kabineta 2018.gada 26.jūnija noteikumi Nr. 354 “Audžuģimenes noteikumi” nosaka, kādus valsts budžeta apmaksātus atbalsta centra pakalpojumus un atbalsta veidus ir tiesīgas saņemta audžuģimenes, specializētās audžuģimenes, aizbildņi, adoptētāji, viesģimenes (turpmāk – atbalsta saņēmēji) un tajās ievietotie bērni. Atbalsta centru sniegto pakalpojumu, kā arī tos saņēmušo atbalsta saņēmēju un tajās ievietoto bērnu uzskaitei noteikumu projekts paredz MK Noteikumus Nr.587 papildināt ar 15.23., 15.24. un 15.25. apakšpunktu. 15.23.,apakšpunktā iekļautās ziņas par atbalsta saņēmēju (vārds, uzvārds, ģimenes sastāvs, atbalsta saņēmēja mērķgrupa, kontaktinformācija) ļauj identificēt gan personu, kura saņem atbalsta centra pakalpojumus, gan personas, kas dzīvos vienā mājsaimniecībā ar uzņemto bērnu, savukārt atbalsta saņēmēja kontaktinformāciju atbalsta centrs izmantos saziņai ar atbalsta saņēmēju, kā arī tajos gadījumos, kad atbalsta saņēmējs vai nu saņems konsultācijas tieši dzīvesvietā, vai notiks atbalsta saņēmēja apsekošana dzīvesvietā. 15.24. apakšpunktā iekļautās ziņas par atbalsta saņēmēja ģimenē ievietotiem bērniem (vārds, uzvārds, personas kods, dzimšanas datums, lēmuma par ievietošanu datums un numurs) ļauj identificēt atbalsta saņēmēja ģimenē ievietoto bērnu un viņa ievietošanas pamatotību, savukārt lēmuma par ievietošanu datums, dati par atrašanās periodu ģimenē un iemesli bērna atrašanās izbeigšanai ģimenē, nepieciešami, lai atbalsta centrs varētu aprēķināt pakalpojuma saņēmējam atlīdzību par specializētās audžuģimenes pienākumu pildīšanu. Tāpat atbalsta centram nepieciešama informācija par iemesliem bērna atrašanās izbeigšanai ģimenē, lai pieņemtu lēmumus par tālāko sadarbību ar attiecīgo atbalsta saņēmēju vai par nepieciešamību uzlabot attiecīgās ģimenes kompetences. 15.25. apakšpunktā iekļautās ziņas par atbalsta saņēmējam sniegto pakalpojumu veidu un periodu nepieciešami atbalsta centra sniegto pakalpojumu uzskaitei un LM iesniedzamo pārskatu par attiecīgajā mēnesī sniegtajiem pakalpojumiem sastādīšanai. Savukārt LM uzkrātā informācija ļaus pārliecināties, ka atbalsta saņēmēji tiešām pakalpojumu saņēmuši un veikt samaksu par atbalsta centra faktiski sniegtajiem pakalpojumiem.  Sociālo uzņēmumu reģistrā iekļaujamās, kā arī LM lēmuma pieņemšanai par sociālā uzņēmuma statusa piešķiršanu nepieciešamās informācijas saturu, saņemšanas kārtību un iesniedzējus šobrīd reglamentē MK Noteikumi Nr.173, kuru 15. punktā nosaka, ka Sociālo uzņēmumu reģistrs tiek uzturēts sistēmā SPOLIS. Savukārt MK Noteikumu Nr. 467. 36.punkts nosaka, ka finansējuma saņēmējs (LM) uzkrāj datus par noteikumu 3.punktā minētajām mērķa grupām, piemēram, sociālajiem uzņēmumiem, sociālās atstumtības riskam pakļautām personām, proti, paredz sistēmā SPOLIS iekļaut MK Noteikumos Nr.173 noteikto informāciju.  Lai pieņemtu pamatotu lēmumu par sociālā uzņēmuma statusa piešķiršanu, kā arī uzraudzītu Sociālo uzņēmumu reģistrā jau iekļauta sociālā uzņēmuma atbilstību sociālā uzņēmuma kritērijiem, LM šobrīd no Uzņēmumu reģistra par katru šādu uzņēmumu izprasa un elektroniski saņem standartizētu izziņu par juridisko personu (turpmāk- JP Izziņa). Lai atvieglotu un paātrinātu informācijas apmaiņu, kā arī jau reģistrēto sociālo uzņēmumu atbilstības uzraudzību, projekts paredz MK Noteikumus Nr.587 papildināt ar 17.1 punktu, kurš paredz sistēmai SPOLIS no Uzņēmumu reģistra saņemt un Sociālo uzņēmumu reģistrā iekļaut JP Izziņā iekļauto informāciju.  Lēmuma pieņemšanas un uzņēmuma reģistrācijas vajadzībām paredzēts izmantot JP Izziņā iekļautos datus par uzņēmuma nosaukumu, tiesisko formu, vienoto reģistrācijas numuru, reģistrācijas numuru Uzņēmumu reģistrā, uzņēmuma pamatkapitālu (parakstīto, apmaksāto). JP Izziņā iekļautie dati par uzņēmuma pamatkapitālu (parakstīto, apmaksāto) nepieciešami arī tam, lai sekotu līdzi Sociālo uzņēmumu reģistrā reģistrēta uzņēmuma pamatkapitāla izmaiņām.  JP Izziņā iekļautie dati par uzņēmuma amatpersonām nepieciešami, lai konstatētu, vai iesniegumu par sociālā uzņēmuma statusa piešķiršanu ir parakstījusi persona ar tiesībām pārstāvēt attiecīgo uzņēmumu. Savukārt dati par uzņēmuma dalībniekiem (fiziskām vai juridiskām personām) un tiem piederošo daļu skaitu ļaus konstatēt, vai uzņēmums atbilst Sociālā uzņēmuma likuma 2.panta kritērijiem- vai pašvaldībai nepieder vairāk kā 50% no uzņēmuma daļām. Savukārt, lai LM varētu pārliecināties, ka statūtos ir minēts sociālais mērķis, kā to nosaka Sociālā uzņēmuma likuma 5.pants un MK Noteikumu Nr.173 13. un 21. punkts, sistēmā SPOLIS failu veidā paredzēts uzglabāt arī uzņēmuma statūtu aktuālo versiju.  Sociālo uzņēmumu reģistrā jau iekļauto uzņēmumu darbības uzraudzībai – lai pārliecinātos, ka reģistrētais uzņēmums nav nonācis finansiālas grūtībās, sistēmā SPOLIS plānots uzkrāt JP Izziņā ietilpstošas ziņas par uzņēmumā likvidācijas procesiem, darbības ierobežojumiem, maksātnespējas procesiem, uzņēmuma nodrošinājuma līdzekļiem.  Tāpat Sociālo uzņēmumu reģistrā reģistrēto uzņēmumu uzraudzības vajadzībām sistēmā SPOLIS paredzēts uzglabāt informāciju par uzņēmuma iesniegtajiem gada pārskatiem - pārskata iesniegšanas datums un pārskatu faila veidā.  Līdz šim minētā informācija atbilstoši MK Noteikumiem Nr.173 no Uzņēmumu reģistra tiek saņemta saskaņā ar Uzņēmuma reģistra un LM 24.08.2017 vienošanos Nr. LM2017/21-07/37 *Starpresoru vienošanās par informācijas saņemšanu no Uzņēmumu reģistra informācijas sistēmas elektroniski.*  Sākot ar 2018.gadu tiek nodrošināti divi jauni no valsts budžeta finansēti sociālie pakalpojumi: psihosociālā rehabilitācija paliatīvā aprūpē esošiem bērniem un viņu ģimenes locekļiem un psihosociālā rehabilitācija personām ar onkoloģisku slimību un to tuviniekiem. Pakalpojumu nodrošināšana deleģēta attiecīgi Bērnu paliatīvās aprūpes biedrībai (turpmāk- BPAB) un Onkoloģisko pacientu atbalsta biedrībai „Dzīvības koks” (turpmāk- biedrība „Dzīvības koks”). Minēto uzdevumu izpildei, kā arī noteikto pārskatu par finanšu izlietojumu un par sniegto pakalpojumu sagatavošanai un iesniegšanai MK Noteikumi Nr.766 un MK Noteikumi Nr.780 paredz abiem pakalpojumu sniedzējiem izveidot un uzturēt sistēmā SPOLIS datu bāzi par pakalpojuma saņēmējiem un tiem nodrošināto pakalpojumu, kā arī no uzkrātajiem datiem veidot un iesniegt LM pārskatus. Minētajam nolūkam noteikumu projekts paredz papildināt sistēmas SPOLIS Personu reģistru.  Attiecībā uz psihosociālo rehabilitāciju paliatīvā aprūpē esošiem bērniem un viņu ģimenes locekļiem, noteikumu projekts paredz MK Noteikumus Nr.587 papildināt ar 13.1 punktu, Personu reģistrā iekļaujot informāciju par ārstu konsīlija lēmuma datumu, lēmuma par pakalpojuma piešķiršanu datumu, informāciju par bērna ģimenes locekļiem, par pakalpojuma uzsākšanu, pārtraukšanu un izbeigšanu bērnam, par ģimenes locekļiem sērošanas periodā pēc bērna nāves sniegtajiem pakalpojumiem. Lai BPAB spētu nodrošināt pakalpojuma sniegšanā iesaistīto starpdisciplināro komandu sastāvā ietilpstošo sociālo darbinieku un kapelānu darba uzskaiti un sadarbību, kā arī sagatavot un iesniegt LM nepieciešamos pārskatus, noteikumu projekts paredz 13.1 punktā iekļaut datus par attiecīgajam bērnam pakalpojumu sniegšanā iesaistīto komandu un speciālistiem, un viņu faktiski veiktajām darbībām, par izmaksātajām transporta kompensācijām, ģimenei ierodoties uz klātienes konsultāciju paliatīvās aprūpes kabinetā, kā arī informāciju par pakalpojuma finanšu izlietojumu un rezultatīvo rādītāju izpildi. MK Noteikumi Nr.766 nosaka ka minētais psihosociālās rehabilitācijas pakalpojums sadalīts 2 periodos ar atšķirīgu veicamo darbību kopumu– bērna paliatīvās aprūpes periodā un sērošanas periodā 24 mēnešus pēc bērna nāves. Tāpat minētie noteikumi nosaka, ka pakalpojumu sērošanas periodā ģimenes locekļi tiesīgi saņemt arī gadījumos, ja ārstniecības iestādes paliatīvās aprūpes kabineta uzskaitē līdz 18 gadu vecumam bijušais bērns miris 12 mēnešu periodā pēc 18 gadu vecuma sasniegšanas. Līdz ar to pakalpojuma sniegšanas vajadzībām un iesniedzamo pārskatu sagatavošanas vajadzībām uzkrātajai informācijai par bērnu, viņa ģimenes locekļiem un pakalpojuma sniedzēja darbībām sistēmā SPOLIS jāglabājas 3 gadus pēc bērna nāves gadījumos, kad bērns miris līdz 19.dzimšanas dienai vai 1 gadu pēc bērna noņemšanas no ārstniecības iestādes paliatīvās aprūpes kabineta uzskaites citu iemeslu dēļ.  Attiecībā uz psihosociālo rehabilitāciju personām ar onkoloģisku slimību un to tuviniekiem, noteikumu projekts paredz MK Noteikumus Nr.587 papildināt ar 13.2 punktu, Personu reģistrā iekļaujot informāciju par pakalpojuma pieprasījumu (personas iesniegumu datumu un veidu), par pakalpojuma sniedzēja pieņemtajiem lēmumiem, informāciju par personas tuvinieku, ar kuru kopā tā saņem pakalpojumu, par personas faktiski saņemto pakalpojumu. Lai biedrība „Dzīvības koks” varētu pieņemt pamatotus lēmumus par valsts finansēta pakalpojuma piešķiršanu vai atteikumu atbilstoši Noteikumu Nr.780 prasībām, noteikumu projekts paredz 13.2 punktā iekļaut datus par personas onkoloģiskās slimības esamību un audzēja lokalizāciju, par personas invaliditāti, kā arī par pašaprūpes spējām. Nepieciešamo atskaišu sagatavošanas un iesniegšanas LM vajadzībām, noteikumu projekts paredz 13.2 punktā iekļaut informāciju par pakalpojuma finanšu izlietojumu un rezultatīvo rādītāju izpildi. MK Noteikumi Nr 780 nosaka, ka persona minēto psihosociālās rehabilitācijas pakalpojumu par valsts budžeta līdzekļiem vai saņemt vienu reizi pēc vienas lokalizācijas audzēja ārstēšanas kursa beigām. Tas nozīmē, ka persona var pieprasīt un ir tiesīga saņemt minēto pakalpojumu vairākas reizes savā mūžā, ja viņai dažādos laikos ir bijuši dažādas lokalizācijas audzēji. Savukārt gadījumos, kad personai atkārtoti ārstēts vienas lokalizācijas audzējs, viņa valsts finansētu psihosociālās rehabilitācijas pakalpojumu atkārtoti saņemt nav tiesīga. Līdz ar to, lai pakalpojuma sniedzējam būtu pieejama informācija, kas norāda uz personas tiesībām saņemt pieprasīto pakalpojumu, un iespēja pieņemt pamatotu lēmumu par pieprasītā pakalpojuma piešķiršanu vai atteikumu, 13.2 punktā minētā informācija par personu sistēmā SPOLIS jāuzglabā visu personas dzīves laiku, savukārt pārskatu sagatavošanas vajadzībām – vēl 1 gadu pēc personas nāves.  MK noteikumos Nr.587 iekļaujamo 13.1, 13.2 un13.3 punktu gadījumā personas datu apstrādes pamats ir SPSPL un attiecīgi MK Noteikumi Nr 766, MK Noteikumi Nr 780 un MK Noteikumi Nr 829. No attiecīgo normatīvo aktu prasībām izriet, ka jebkura sociālā pakalpojuma piešķiršana personai notiek tikai, pamatojoties uz šīs personas iesniegtu pakalpojuma pieprasījumu. Savukārt likums “Par sociālo drošību” nosaka personai, kura pieprasa vai saņem sociālo pakalpojumu, pienākumu iesniegt lēmuma pieņēmējam un sociālā pakalpojuma sniedzējam pakalpojuma saņemšanai nepieciešamās ziņas, t.sk. ziņas un dokumentus, kas pierāda personas tiesības attiecīgo pakalpojumu saņemt. Tāpat jāņem vērā, ka sociālo pakalpojumu saņēmēju mērķgrupa ir personas ar dažāda smaguma funkcionālajiem traucējumiem, un citu sociāli jūtīgo grupu pārstāvji. No minētā izriet, ka sistēmā SPOLIS iekļauto datu par sociālo pakalpojumu (ieskaitot MK Noteikumu Nr.587 13.1, 13.2 un 13.3 punktā iekļautos pakalpojumus) saņēmējiem un tiem piešķirtajiem sociālajiem pakalpojumiem apstrādes likumības pamatojums ir Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 6.panta 1.daļas b) punktā minētais, ka apstrāde ir vajadzīga līguma izpildei, kura līgumslēdzēja puse ir sociālo pakalpojumu pieprasījusī un saņemošā persona, kā arī 9.panta 2.daļas b) punktā minētais, ka datu apstrāde vajadzīga lai realizētu personas tiesības sociālā nodrošinājuma un sociālās aizsardzības jomā un h) punktā minēto, ka datu apstrāde vajadzīga sociālās aprūpes pakalpojumu nodrošināšanas, kā arī sociālo pakalpojumu sistēmas pārvaldības nolūkos. Līdz ar to personas datu apstrāde sistēmā SPOLIS veicama saskaņā ar minētajiem datu apstrādes pamatojumiem atbilstošiem apsvērumiem un prasībām.  Lai uzlabotu valsts budžeta piešķirtā līdzfinansējuma administrēšanu par personām ar garīga rakstura traucējumiem, kas uzturas grupu mājā (dzīvoklī) pēc pakalpojuma izbeigšanas sociālās aprūpes institūcijā, noteikumu projekts paredz Noteikumus Nr.587 papildināt ar 13.3 punktu, iekļaujot informāciju par grupu mājas nosaukumu, un reģistrāciju Sociālo pakalpojumu sniedzēju reģistrā, par ziņas par pašvaldību un LM pieņemtajiem lēmumiem attiecībā uz grupu mājas pakalpojuma piešķiršanu un līdzfinansējumu, kā arī ziņas par līguma starp personu un grupu māju. Tāpat 13.3 punktā iekļauta informācija par konkrētās grupu mājas pakalpojuma uzsākšanu un izbeigšanu, kā arī informācija par grupu mājas maiņu. Valsts budžeta finansējuma izmantošanas uzraudzības nolūkam 13.3 apakšpunktā paredzēts iekļaut informāciju par konkrētā grupu mājas pakalpojuma sniedzēja cenu, kā arī informāciju par valsts līdzfinansējuma izlietojumu un rezultatīvo rādītāju izpildi. Pakalpojuma sniegšanas vajadzībām un iesniedzamo pārskatu par valsts līdzfinansējuma saņēmējiem sagatavošanai uzkrātajai informācijai sistēmā SPOLIS jāglabājas 1 gadu pēc valsts līdzfinansētā grupu mājas (dzīvokļa) pakalpojuma saņemšanas beigām. Personām ar garīga rakstura traucējumiem, kuras iestājušās grupu mājā (dzīvoklī) no ilgstošas sociālās aprūpes un sociālās rehabilitācijas institūcijām, šo pakalpojumu no valsts budžeta finansē līdz brīdim, kad minētās personas izstājas no grupu mājas.  Attīstoties jauniem atbalsta pasākumiem iedzīvotājiem, lai sistēmas SPOLIS Personu reģistrā uzkrātu datus arī par šo jauno Eiropas Atbalsta fonda vistrūcīgākajām personām atbalsta pasākumu saņēmējiem, noteikumu projekts paredz Noteikumus Nr.587 papildināt ar 9.4. apakšpunktu, iekļaujot informāciju par personas atbilstību šāda atbalsta saņemšanai, kā arī ar 10.8.4. apakšpunktu un 10.8.5. apakšpunktu, attiecīgi iekļaujot pazīmi par valsts budžeta vai par Eiropas Savienības struktūrfondu ( turpmāk – ESF) un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” (turpmāk – DP) 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” ietvaros piešķirta ESF finansējuma piešķiršanu pašvaldībai par personai nodrošināto pakalpojumu.  Pilnveidojoties sociālās aprūpes pakalpojumu organizācijas nosacījumiem, attiecīgi pilnveidojies arī SPSPL noteiktais regulējums: sociālās aprūpes pakalpojumu piešķir un realizē atbilstoši personai noteiktajam aprūpes līmenim, iekļaujot pakalpojumā personas funkcionēšanas un veselības stāvoklim atbilstošus pasākumus. Tāpat precizēts regulējums SPSPL 29.pantā attiecībā uz personu tiesībām uzturēties ārpus ilgstošās sociālās aprūpes un sociālās rehabilitācijas institūcijas, precizēts regulējums 28. pantā, kas nosaka, kādos gadījumos pārtraucams ilgstošas sociālās aprūpes un sociālās rehabilitācijas institūcijas pakalpojums. Līdz ar to, lai sistēmā SPOLIS uzkrātā informācija attiecībā par sociālās aprūpes pakalpojuma saņēmējiem, kas ietekmē sniegtā pakalpojuma saturu un organizāciju, atbilstu SPSPL noteiktajam regulējumam, noteikumu projekts paredz, vienlaikus precizējot citu punktu redakcijas, papildināt Noteikumus Nr.587 ar 12.8.12. – 12.8.15. apakšpunktiem, attiecīgi iekļaujot informāciju par VSAC vai līgumorganizācijas iemītnieka personas faktiskās uzturēšanās institūcijā datumiem, izstāšanās iemesliem un ziņām par personas atrašanos pusceļa mājā, kā arī ziņām par personai sniegtā pakalpojuma finansējuma avotu.  SPSPL nosaka, ka valsts finansētu ilgstošas sociālās aprūpes un sociālās rehabilitācijas institūciju pakalpojumu saņemt ir tiesības: pilngadīgām neredzīgām personām un personām ar smagiem un ļoti smagiem garīga rakstura traucējumiem; bērniem ar smagiem un ļoti smagiem garīgās un fiziskās attīstības traucējumiem vecumā līdz četriem gadiem; bērniem ar smagiem un ļoti smagiem garīga rakstura traucējumiem vecumā no četriem līdz 18 gadiem, ja šīm personām funkcionālo traucējumu smaguma pakāpes un aprūpes līmeņa dēļ nepieciešams saņemt pakalpojumu ilgstošas sociālās aprūpes un sociālās rehabilitācijas institūcijā.  Valsts finansētu ilgstošas sociālās aprūpes un sociālās rehabilitācijas institūcijas pakalpojumu sniedz VSAC vai līgumorganizācijas. Lai pierādītu savu atbilstību minētā pakalpojuma saņemšanas nosacījumiem (garīga rakstura traucējumu esamību un smaguma pakāpi), persona, atbilstoši 02.04.2019 MK Noteikumu Nr.138 “Noteikumi par sociālo pakalpojumu un sociālās palīdzības saņemšanu” 10.punktā noteiktajam, pievieno iesniegumam par pakalpojuma piešķiršanu, gan sava ģimenes ārsta izsniegtu izziņu, kurā norādīts funkcionālo traucējumu veids vai veidi, papildus norādot rekomendācijas aprūpei un profilaksei, gan ārsta psihiatra atzinumu par psihisko veselību un speciālajām (psihiatriskajām) kontrindikācijām sociālā pakalpojuma saņemšanai. Lai lēmuma pieņēmējs pamatoti spētu novērtēt personas atbilstību valsts finansētu ilgstošas sociālās aprūpes un sociālās rehabilitācijas institūciju pakalpojumu saņemšanai, abās izziņās iekļautajai informācijai jābūt pietiekamai, precīzai un noformulētai veidā, kas nepieļauj atšķirīgu informācijas interpretāciju.  Tāpat no SPSPL regulējuma izriet, ka gan sociālās aprūpes pakalpojums, gan sociālās rehabilitācijas pakalpojums ir pasākumu kopums, kas vērsts uz mērķi nodrošināt dzīves kvalitātes nepazemināšanos personām, kurām ir objektīvas grūtības aprūpēt sevi funkcionālo traucējumu dēļ, kā arī uz funkcionālo traucējumu ietekmes mazināšanu, tādējādi atjaunojot vai uzlabojot personas sociālās funkcionēšanas spējas. Lai iekļautu pakalpojumā personas funkcionālo traucējumu veidam un smaguma pakāpei atbilstošus pasākumus, kā arī koriģētu individuālos aprūpes plānus atbilstoši personas funkcionālo traucējumu veida vai smaguma pakāpes izmaiņām, informāciju par funkcionālo traucējumu veidu vai veidiem un par psihisko veselību uzkrāj un izmanto VSAC un līgumorganizāciju darbinieki, kuri sastāda individuālos aprūpes plānus un seko līdzi to izpildei.  Minētās informācijas uzkrāšanai paredzēts Noteikumus Nr.587 papildināt ar 12.8.10.apakšpunktu (personai noteiktais aprūpes līmenis) un 12.8.11. apakšpunktu (ziņas par personas funkcionālo traucējumu veidu un psihisko veselību).  Lai precizētu MK Noteikumu Nr.587 sadaļas Personu reģistrā iekļaujamo informāciju par personas invaliditāti, noteikumu projekts paredz precizēt 8.13.12. apakšpunktu, iekļaujot gan atzinuma par īpašas kopšanas nepieciešamību numuru, gan periodu, uz kuru atzinums izsniegts, jo tāpat kā invaliditāte, arī īpašas kopšanas nepieciešamība tiek noteikta uz noteiktu laika periodu, un šī perioda laikā persona ir tiesīga saņemt noteiktus valsts sociālos pabalstus un pakalpojumus, t.sk. vieglā automobiļa pielāgošanu par valsts budžeta līdzekļiem.  Kopumā sistēmas SPOLIS funkcionalitātes papildināšana palīdzēs nodrošināt operatīvu sadarbību ar publiskās pārvaldes institūcijām, pašvaldībām, komersantiem un iedzīvotājiem, atbildot informācijas pieprasījumiem par nozari, kā arī lai nodrošinātu nepieciešamo atbalstu LM pārvaldes procesos. Noteikumu projekts paredz atbilstoši precizēt un papildināt ar jaunajiem datiem MK Noteikumu Nr.587 16.1.apakšpunktu- sistēmas SPOLIS Personu reģistrā iekļaujamo datu uzskaitījumu, kā arī tās pārskatu veidošanai nepieciešamās informācijas uzskaitījumu, kuru iesniedzot LM caur sistēmu SPOLIS, nav nepieciešams pārskata iesniedzēja elektronisks paraksts.  Datu regula vienlaikus ar personu datu apstrādes nosacījumiem paredz arī stingrākus drošības nosacījumus informācijas sistēmām, kas uzkrāj un apstrādā personu datus. Piemērojot minētās prasības, noteikumu projekts paredz precizēt MK Noteikumu Nr.587 19.1.apakšpunktu, attiecībā uz drošības prasībām to iestāžu informācijas sistēmām, par kurām LM slēdz līgumus par datu apmaiņu starp iestādes informācijas sistēmu un sistēmu SPOLIS.  Noteikumu projekts paredz papildināt to institūciju sarakstu, kuras veido un iesniedz sistēmā SPOLIS uzkrājamos datus, ar Valsts sociālās apdrošināšanas aģentūru, Uzņēmumu reģistru, VSAC un līgumorganizācijām, nosakot, kādu informāciju katra no minētajām institūcijām iesniedz.  Vairākām no sarakstā jau iekļautajām institūcijām (piemēram, Sociālās integrācijas valsts aģentūrai, pašvaldību, valsts un privātajiem sociālo pakalpojumu sniedzējiem) noteikumu projekts paredz papildināt iesniedzamās informācijas sarakstu.  MK Noteikuma Nr.587 18. punktā uzskaitītas institūcijas un privātpersonas, kā arī informācija, kuras saņemšana katrai no tām tiek atzīta par pamatotu un nodrošināta bez maksas. Minēto sarakstu, paredzēts papildināt ar Valsts sociālās apdrošināšanas aģentūru attiecībā uz tiesībām saņemt ierakstus par personas uzturēšanos konkrētā VSAC vai līgumorganizācijā, un par personas saņemtā pakalpojuma finansējuma avotiem, lai vienkāršotu un paātrinātu SPSPL 31. pantā noteikto VSAA administrēto maksājumu pārskaitīšanu uz minētā VSAC vai līgumorganizācijas kontu, kurā persona saņem pakalpojumu, kā arī atbilstoši Valsts sociālo pabalstu likuma 20. pantam pārtrauktu noteiktu personai piešķirto valsts sociālo pabalstu izmaksu. Tāpat sarakstu paredzēts papildināt ar Iekšlietu ministrijas Informācijas centru – attiecībā uz tiesībām saņemt Nepilngadīgo personu atbalsta informācijas sistēmai nepieciešamos ierakstus par bērna faktisko uzturēšanos, kā arī par izstāšanās iemesliem no konkrētās VSAC; kā arī ar Valsts Ieņēmumu dienesta tiesībām saņemt informāciju par sociālā uzņēmuma statusa piešķiršanu konkrētam uzņēmumam. Tāpat projekts paredz, ka Nacionālajam veselības dienestam būs tiesības saņemt veselības apdrošināšanas sistēmas vajadzībām informāciju par to, ka persona ir VSAC vai līgumorganizācijas pakalpojuma saņēmēja.  2016. gada 26.jūlija Ministru kabineta noteikumi Nr.490 „Labklājības informācijas sistēmas (LabIS) noteikumi”3. punktā nosaka, ka LabIS ir valsts informācijas sistēma, kuru ministrija izmanto sociālās politikas plānošanas, ieviešanas un uzraudzības funkciju izpildē, savukārt 53.puntā nosaka, ka sistēmā LabIS iekļaujamie fizisko personu dati tiek anonimizēti, tos aizstājot ar ģenerētu unikālu identifikatoru. Kā vienu no personificēto datu avotiem minētie noteikumi 9.1.apkšpunktā min sistēmu SPOLIS. Lai harmonizētu MK Noteikumu Nr.587 un 2016. gada 26.jūlija Ministru kabineta noteikumu Nr.490 „Labklājības informācijas sistēmas (LabIS) noteikumi” normas, noteikumu projekts paredz MK Noteikumu Nr.587 18.punktu papildināt ar sistēmu LabIS.  Datu apmaiņa ar Valsts sociālās apdrošināšanas aģentūru notiks, izmantojot datu izmantošanas tīklu (DIT), savukārt datu saņemšana no Valsts ieņēmumu dienesta un Uzņēmumu reģistra – izmantojot Valsts informācijas sistēmu savietotāju (VISS). Datu apmaiņa ar LM sistēmu LabIS un Iekšlietu ministrijas Informācijas centru notiks, izmantojot tiešo saslēgumu.  Līgumorganizācijas un tādi sociālo pakalpojumu sniedzēji kā sociālie uzņēmumi, atbalsta centri, BPAB un biedrība “Dzīvības koks”, datu apstrādi veiks, izmantojot SPOLIS koplietošanas vietni. Minēto organizāciju darbiniekiem, kas apstrādās informāciju, autorizējoties sistēmā SPOLIS tiks izveidots lietotāja profils un piešķirtas lietotāja tiesības SPOLIS datu apstrādei. Minētās situācijas regulēšanai MK Noteikumu Nr.587 20. punkts precizēts, regulējot sistēmas SPOLIS lietotāju tiesības ne tikai LM darbiniekiem, bet arī līgumorganizāciju un to pakalpojumu sniedzēju darbiniekiem, kas datu apstrādei autorizējas sistēmā SPOLIS. Savukārt MK Noteikumu Nr587. 4. punktu paredzēs papildināt ar iespēju minētajām institūcijām datus apstrādāt sistēmā SPOLIS, datu uzkrāšanai un apstrādes vajadzībām neveidojot un neuzturot pašiem savas informācijas sistēmas. |
| 3. | Projekta izstrādē iesaistītās institūcijas un publiskas personas kapitālsabiedrības | LM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociālo pakalpojumu saņēmēji un sociālo pakalpojumu sniedzēji, sociālie uzņēmumi un sociālajos uzņēmumos nodarbinātās personas, ārpusģimenes aprūpes atbalsta centri un audžuģimenes. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības.  Tiesiskais regulējums paredz sociālo pakalpojumu politikas ieviešanai un uzraudzībai nepieciešamo datu kopu elektronizētu piegādi, apstrādi un atkalizmantošanu kā alternatīvu dokumentu apritei papīra formā, tāpēc tam būs pozitīva ietekme uz administratīvā sloga mazināšanu. |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 716 214 | 0 | 75 902 | 0 | 75902 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 716 214 | 0 | 75 902 | 0 | 75902 | 0 | 0 |
| *LM apakšprogramma 97.01.00 “Labklājības nozares vadība un politikas plānošana”* | *75 902* | *0* | *75 902* | *0* | *75902* | *0* | *0* |
| *97.02.00 “Nozares centralizēto funkciju izpilde”* | *103 862* | *0* | *0* | *0* | *0* | *0* | *0* |
| *LM apakšpogramma 62.07.00 “Eiropas Reģionālās attīstības fonda (ERAF) īstenotie projekti labklājības nozarē (2014-2020)”projekts "Deinstitucionalizācijas procesu atbalsta sistēma (1.kārta)"* | *536 450* | *0* | *0* | *0* | *0* | *0* | *0* |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 716 214 | 0 | 75 902 | 0 | 75902 | 0 | 0 |
| 2.1. valsts pamatbudžets | 716 214 | 0 | 75 902 | 0 | 75902 | 0 | 0 |
| *LM apakšprogramma 97.01.00 “Labklājības nozares vadība un politikas plānošana”* | *75 902* | *0* | *75 902* | *0* | *75902* | *0* | *0* |
| *97.02.00 “Nozares centralizēto funkciju izpilde”* | *103 862* | *0* | *0* | *0* | *0* | *0* | *0* |
| *LM apakšpogramma 62.07.00 “Eiropas Reģionālās attīstības fonda (ERAF) īstenotie projekti labklājības nozarē (2014-2020)” projekts "Deinstitucionalizācijas procesu atbalsta sistēma (1.kārta)"* | *536 450* | *0* | *0* | *0* | *0* | *0* | *0* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši likumam “Par valsts budžetu 2019.gadam” un turpmāk ik gadu apakšprogrammā 97.01.00 “Labklājības nozares vadība un politikas plānošana” SPOLIS sistēmas uzturēšanai plānots finansējums 75 902 euro apmērā.  SPOLIS moduļa Psihosociālās rehabilitācijas pakalpojums paliatīvā aprūpē esošiem bērniem un viņu ģimenes locekļiem un moduļa Psihosociālā rehabilitācija onkoloģiskajiem slimniekiem un viņu ģimenes locekļiem izstrādei 2018.gadā tika izlietots prioritārā pasākuma “Sociālās rehabilitācijas pakalpojumu klāsta pilnveidošana (papildināšana)” īstenošanai, atbilstoši Ministru kabineta 2017.gada 8.septembra sēdes protokola Nr.44 1.§ 15.punktam, apakšprogrammā 97.02.00 “Nozares centralizēto funkciju izpilde” piešķirtais finansējums 104 500 euro apmērā.  Lai nodrošinātu ārpusģimenes atbalsta centru reģistra izstrādi sistēmā “SPOLIS” 2018.gadā izlietots finansējums 69 493 euro apmērā, savukārt 2019.gadā, lai nodrošinātu ārpusģimenes atbalsta centru reģistra izstrādes turpināšanu informācijas sistēmā “SPOLIS”, atbilstoši Ministru kabineta 2019.gada 8.februāra sēdes protokola Nr.6 1.§ 19.punktam, 2018.gada prioritārajā pasākuma “Alternatīvo ģimenes aprūpes formu attīstība” apakšpasākuma “IT sistēmu pielāgošana alternatīvo ģimenes aprūpes formu attīstības jomā” ietvaros plānots finansējums 103 862 euro apmērā.  Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkal izmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ietvaros LM īsteno projektu “Deinstitucionalizācijas procesu atbalsta sistēma (1.kārta) Nr. 2.2.1.1/16/I/003 ar projekta izmaksām 1 700 000,00 euro apmērā *(Eiropas reģionālās attīstības fonda (ERAF) finansējums – 1 445 001 euro apmērā un valsts budžeta finansējums – 254 999euro apmērā).*  Projekta īstenošanai nepieciešamais finansējums 2019.gadā plānots 1 202 568 euro apmērā *(Eiropas reģionālās attīstības fonda (ERAF) finansējums – 1 022 183 euro apmērā un valsts budžeta finansējums – 180 385 euro apmērā*), tai skaitā projekta ietvaros SPOLIS programmatūras papildinājumu un datu apmaiņas risinājuma izstrādei plānots finansējums 536 450 euro apmērā *(Eiropas reģionālās attīstības fonda (ERAF) finansējums – 455 982.50 euro apmērā un valsts budžeta finansējums – 80467.50 euro apmērā).* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Veicami grozījumi Ministru kabineta 2014.gada 25.marta noteikumos Nr.157 “Nepilngadīgo personu atbalsta informācijas sistēmas noteikumi”, precizējot datu avotu ierakstiem Nepilngadīgo personu atbalsta informācijas sistēmā par bērna faktisko uzturēšanos, kā arī par izstāšanās iemesliem no konkrētā valsts sociālās aprūpes centra. |
| 2. | Atbildīgā institūcija | LM |
| 3. | Cita informācija | Minētos grozījumus LM paredzējusi veikt kopā ar pārējiem Ministru kabineta 2014.gada 25.marta noteikumos Nr.157 “Nepilngadīgo personu atbalsta informācijas sistēmas noteikumi”, nepieciešamajiem grozījumiem. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projektu LM mājas lapā internetā un lūdzot sniegt priekšlikumus līdz 2019.gada 17.maijam. |
| 2. | Sabiedrības līdzdalība projekta izstrādē | 2019.gada 4.maijā saņemts biedrības “Integrācijas inkubators (I+I)” priekšlikums dot tiesības NVO ar sociālā uzņēmuma vai sabiedriskā labuma organizāciju statusu saņemt no sistēmas SPOLIS personu un viņas funkcionālos traucējumus identificējošu informāciju. Kā pamatojumu biedrība norāda, ka šāda personu identificējošā informācija ir svarīga NVO, lai tās varētu pieteikties ES programmu finansējumu projektiem, kas veicina personu ar invaliditāti sociālo rehabilitāciju |
| 3. | Sabiedrības līdzdalības rezultāti | Minētais priekšlikums nav iekļauts noteikumu projektā.  Nevienā no likumiem biedrībai ‘Integrācijas inkubators (I+I)” nav deleģēts uzdevums sniegt iedzīvotājiem kādu no likumā noteiktajiem sociālajiem pakalpojumiem. Līdz ar to, saskaņā ar *EIROPAS PARLAMENTA UN PADOMES REGULAS (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK* (Vispārīgā datu aizsardzības regula) nosacījumiem ne biedrībai “Integrācijas inkubators (I+I)”, ne citām priekšlikumā minētajām NVO ar sabiedriskā labuma organizāciju statusu nav tiesību apstrādāt ( t.sk.- saņemt) sistēmā SPOLIS iekļautos personas datus, nesaņemot pašu personu piekrišanu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projektā plānotās aktivitātes skar izmaiņas sistēmā SPOLIS, tāpēc par izpildes nodrošināšanu atbildīga ir LM. Sadarbības partneri IKT projekta ieviešanā ir Valsts sociālās apdrošināšanas aģentūra, Nodarbinātības valsts aģentūra, Sociālās integrācijas valsts aģentūra, Veselības un darbspēju ekspertīzes ārstu valsts komisija, VSAC un līgumorganizācijas, BPAB un biedrība “Dzīvības koks”, kā arī pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav |

Labklājības ministre R.Petraviča

A.Masejeva 67021667

[Anda.Masejeva@lm.gov.lv](mailto:Anda.Masejeva@lm.gov.lv)

I.Ķīse 67021651

[Inese.Kise@lm.gov.lv](mailto:Inese.Kise@lm.gov.lv)